21/04/2015 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. Desenv. Territ., Coop. e Medio Ambiente
Concesión provisional de subvencións correspondentes ao programa MA100, dirixido aos concellos da provincia da Coruña para a limpeza de praias marítimas durante o exercicio 2015

RESOLUCIÓN NÚM.2015/7617, DO 16 DE ABRIL, POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA MA100 – CONVOCATORIA DO PROGRAMA DE LIMPEZA DE PRAIAS MARÍTIMAS DIRIXIDO AOS CONCELLOS DA PROVINCIA DA CORUÑA DURANTE O EXERCICIO 2015 Don DIEGO CALVO POUSO, Presidente da Deputación Provincial da Coruña, Primeiro. –No BOP núm.209, do 31.10.2014, publícáronse as Bases Reguladoras Xerais das convocatorias de subvencións dirixidas a Concellos e outras entidades locais desta Deputación para o ano 2015 e por resolución n.º 2015/1.653, do 5 de febreiro, foi aprobada a convocatoria do Programa MA100 - Convocatoria do programa de limpeza de praias marítimas dirixido aos concellos da provincia da Coruña durante o exercicio 2015. A dita convocatoria foi publicada no BOP n.º 31, do 16.02.2015, e o prazo de presentación de solicitudes rematou o día 18 de marzo de 2015, ás 14.00 horas. Segundo. –De acordo coa base 8 das Bases reguladoras Xerais, por resolución n.º 2015/5.802, do 24 de marzo, designáronse os membros da Comisión Avaliadora, que celebrou a súa reunión o día 27 de marzo de 2015. A valoración das solicitudes fíxose de acordo co establecido na base 8.1 da convocatoria do Programa, cos resultados que figuran no anexo de valoración da acta da Comisión. Así mesmo, nesta reunión foi aprobada a tabla de transformación da puntuación en porcentaxe de concesión sobre o orzamento subvencionable. Terceiro. –A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Cuarto. –No documento contable A núm. de operación 220150001985, de 19.02.2015, da partida 0520/17222/46201, do orzamento xeral desta Deputación para o exercicio 2015, existe consignación orzamentaria para facer fronte á concesión das subvencións propostas. Quinto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Conceder provisionalmente as subvencións aos concellos que se relaciona no anexo, polos importes que se indican, con cargo ao documento contable A núm. de operación 220150001985, de 19.02.2015, da partida 0520/17222/46201, do orzamento xeral desta Deputación para o exercicio 2015, sendo o importe total proposto de 873.189,81 €. 2.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.3.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se fora o caso, o desistimento da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desistimento expreso, a subvención considerarase aceptada tacitamente.4.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO.–Concedidas provisionalmente Total concedido: 873.189,81 €. A Coruña, 16 de abril de 2015. O PRESIDENTE SECRETARIO XERAL D. Diego Calvo Pouso D. José Luis Almau Supervía